ทีมงาน Inter-Knot
[ประกาศ] คู่มือพื้นฐานใน Hollow: วิธีปรับแต่ง Bangboo ของคุณ
อย่างที่เราทราบกันดีว่า ทางสมาคมจะมอบ Bangboo ที่ใช้ใน Hollow โดยเฉพาะ
ให้นักสำรวจแต่ละคน เพื่อช่วยให้พวกเขาสามารถทำภารกิจในการสำรวจ Hollow
ให้ลุล่วงได้ดียิ่งขึ้น แต่ Hollow Raider ไม่ได้มีสวัสดิการที่ว่านี้ ผู้ช่วยเก่งๆ
ต้องปรับแต่งขึ้นมาด้วยตัวเอง ยังโชคดีที่การปรับแต่ง Bangboo สำหรับการสำรวจ
Hollow นั้นไม่ใช่เรื่องยาก พวกหุ่นยนต์จิ๋วเหล่านี้มีคุณสมบัติที่สามารถพัฒนาได้
อย่างกว้างขวางเป็นทุนเดิมอยู่แล้ว
ขั้นตอนแรกในการปรับแต่ง แน่นอนว่าต้องเป็นการติดตั้งโปรแกรมระบุตัวตน "แครอท" ซึ่งโปรแกรมนี้จะไม่ได้ถูกติดตั้งมากับเครื่อง Bangboo ที่ใช้ในครัวเรือน ซึ่งมันจะช่วยให้ Bangboo ได้รับฟังก์ชันที่สำคัญที่สุดได้: เป็นเครื่องมือนำทางที่ดีที่สุดให้กับคุณใน Hollow
ตามสถิติที่ไม่สมบูรณ์ มี 73% ของผู้ใช้ Inter-Knot ที่มักเลือกซื้อ Bangboo
ผู้ช่วยการก่อสร้าง และนำไปปรับแต่งซะมากกว่า เมื่อเทียบกับ Bangboo รุ่นครัวเรือนแล้ว
แม้ว่ารุ่นก่อสร้างจะไม่มีฟังก์ชันเสียงที่ปรับแต่งได้ แต่ว่ามีช่องขยายส่วนประกอบ
ที่แยกอิสระอีก 2 ช่อง และแหล่งจ่ายไฟสำรองในตัว 1 ช่อง สิ่งนี้ทำให้ผู้ปรับแต่ง
สามารถเพิ่มโมดูลการรวบรวมในพื้นที่กว้าง 2-3 ชิ้น หรือเซ็นเซอร์วัตถุได้
แน่นอนว่าการใช้งานของ Bangboo มีจำกัด และการยัดเยียดส่วนประกอบเข้าไปพร้อมๆ
กันทีเดียว อาจส่งผลให้ Bangboo ทำงานหนักเกินไป ซึ่งเป็นสาเหตุให้หยุดการทำงานได้
ถ้าหากคุณคิดไม่ออกว่าควรปรับแต่งอย่างไรดี คุณสามารถรับฟังประสบการณ์ และความคิดเห็นของเพื่อนร่วมอาชีพใน Inter-Knot หรือค้นหาร้านปรับแต่งแบบเฉพาะทาง เพื่อจ้างพวกเขาให้ปรับแต่งให้ได้
นกกระจอกกับไพน์นัท
หากงบไม่เยอะ แนะนำ Bangboo ที่ใช้กับงานขนส่งโดยเฉพาะ อันนั้นหามาใช้ได้ง่ายกว่า
และปรับแต่งก็ไม่ยาก ที่สำคัญคือ พารามิเตอร์ของมันสามารถตอบสนองความต้องการ
ในการบรรทุกสิ่งของจำนวนมากใน Hollow ได้
Goblin Nails
เปลี่ยน Bangboo มาหลายตัวแล้ว แต่ไม่ว่าจะตัวไหน ก็ร้องเสียงแปลกๆ แบบ
"อืดงืดอืดงืด" อยู่ตลอดเลย ฉันปรับแต่งผิดงั้นเหรอ?
น้ำแตงโมทับทิม
ไม่เกี่ยวอะไรกับการปรับแต่งเลย Bangboo ใหม่ที่นักสำรวจได้มาก็ร้องแบบนั้น
ได้ยินว่ามันเป็นภาษารหัสลับของ Bangboo ที่มีเสียงแบบนี้เพราะรสนิยมแปลกๆ
ของผู้ออกแบบล้วนๆ ...